钦定古今图书集成/明伦汇编/闺媛典/第361卷 > 袁粲小儿乳母
## 钦定古今图书集成/明伦汇编/闺媛典/第361卷 > 袁粲小儿乳母

按《南史袁粲传》：时齐高帝方革命，粲自以身受顾托，
不欲事二姓，密有异图。事泄，粲父子俱殒。小儿数岁，
乳母将投粲门生狄灵庆，灵庆曰：“‘吾闻出郎君者有
厚赏，今袁氏已灭，汝匿之欲何为乎’？遂抱以首，乳母
号泣呼天曰：‘公昔于汝有恩，故冒难归。汝奈何欲杀
郎君以求利耶？天地鬼神有知，我见汝灭门。此儿死’”
后，灵庆常见儿骑大㲰狗，戏如平常。经年，忽见一狗
走入其家，遇灵庆于庭，噬杀之。少时妻子皆没。此狗
即袁郎所常骑也